- Vi kan se på salgstallene, at mange nordjyder spiser økologiske kartofler hver uge. Derfor vil vi gerne finde en nordjysk familie, der hen over sommeren kan inspirere resten af Danmark til spændende og anderledes retter med brug af økologiske kartofler, siger planteavlskonsulent Anne Mette Madsen fra Jysk Landbrugsrådgivning. Anledningen er, at de første nye, økologiske kartofler lander i de nordjyske butikker i midten af juni, og at kartoflerne er allermest smagfulde i de kommende tre måneder. De økologiske kartofler er dyrket, hyppet og passet uden brug af sprøjtemidler og kan spises med skræl, hvor en stor del af kartoflens kostfibre, vitaminer og mineraler sidder. Vil man være Nordjyllands kartoffelfamilie, skal man skrive nogle få ord om, hvorfor man er vild med økologiske kartofler på www.facebook.com/oekologiskekartofler .
Danmarks økologiske kartoffelavlere søger netop nu Nordjyllands mest kartoffelglade familie til at inspirere resten af Danmark med opskrifter og tips.